# Úradný vestník C 127A/24.

| | ISSN 1725-5236 |
| --- | --- |
| Úradný vestník
  Európskej únie | C 127A |
| | |
| Slovenské vydanie | Informácie a oznámenia | Zväzok 5124. mája 2008 |

ISSN 1725-5236

Úradný vestník

Európskej únie

C 127A

Slovenské vydanie

Informácie a oznámenia

Zväzok 5124. mája 2008

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Komisia |
| 2008/C 127A/01 | GR pre Spoločné výskumné centrum – Oznámenie o voľnom mieste zástupcu generálneho riaditeľa (trieda AD15) – Brusel (článok 29 ods. 2 služobného poriadku) – KOM/2008/10071 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Komisia

2008/C 127A/01

GR pre Spoločné výskumné centrum – Oznámenie o voľnom mieste zástupcu generálneho riaditeľa (trieda AD15) – Brusel (článok 29 ods. 2 služobného poriadku) – KOM/2008/10071

1

| SK | |
| --- | --- |

SK

---

V Oznamy

ADMINISTRATÍVNE POSTUPY

Komisia

| 24.5.2008 | SK | Úradný vestník Európskej únie | CA 127/1 |
| --- | --- | --- | --- |

24.5.2008

SK

Úradný vestník Európskej únie

CA 127/1

---

GR pre Spoločné výskumné centrum

Oznámenie o voľnom mieste zástupcu generálneho riaditeľa (trieda AD15) – Brusel

(článok 29 ods. 2 služobného poriadku)

KOM/2008/10071

(2008/С 127 А/01)

Komisia obsadzuje voľné miesto zástupcu generálneho riaditeľa Generálneho riaditeľstva pre Spoločné výskumné centrum.

Kto sme

Spoločné výskumné centrum (JRC), ktoré poskytuje vedecko-technické poradenstvo a podporu tvorcom politiky na ostatných generálnych riaditeľstvách, a to od zrodu politík až po sledovanie ich plnenia. Tvorí ho sedem výskumných ústavov v piatich mestách Európy; sídlo má v Bruseli. Má 2 650 zamestnancov a prevádzkový rozpočet 340 miliónov EUR ročne. Zaoberá sa najmä týmito oblasťami: potraviny, chemické produkty a zdravie; životné prostredie a trvalo udržateľný rozvoj; jadrová bezpečnosť a ochrana a horizontálne činnosti ako napríklad referenčné materiály a merania, technické prognózy, verejná bezpečnosť a boj proti podvodom.

Čo ponúkame

Miesto zástupcu generálneho riaditeľa, ktorého úlohou bude pomáhať generálnemu riaditeľovi v riadení organizácie, určovaní celkovej stratégie JRC a v udržiavaní vzťahov so zainteresovanými stranami a klientmi, najmä z kruhov generálnych riaditeľstiev Komisie. Okrem iného sa od neho očakáva, že vymedzí a implementuje stratégiu v hlavných oblastiach nejadrovej činnosti JRC a zabezpečí ich celkové riadenie.

Hľadáme

Úspešní uchádzači by mali mať:

| — | doložiteľnú prax vo vyššej riadiacej funkcii spojenej so zodpovednosťou za početný personál i rozpočet, najlepšie vo vedeckej organizácii alebo v subjekte pôsobiacom v oblasti tvorby politiky vo sfére dôležitej pre JRC, |
| --- | --- |

—

doložiteľnú prax vo vyššej riadiacej funkcii spojenej so zodpovednosťou za početný personál i rozpočet, najlepšie vo vedeckej organizácii alebo v subjekte pôsobiacom v oblasti tvorby politiky vo sfére dôležitej pre JRC,

| — | vysokoodborné vedecké vzdelanie (PhD alebo podobné) a doložiteľné záznamy o pôsobení v disciplíne súvisiacej s JRC, najlepšie v biologických vedách, životnom prostredí, resp. chémii, |
| --- | --- |

—

vysokoodborné vedecké vzdelanie (PhD alebo podobné) a doložiteľné záznamy o pôsobení v disciplíne súvisiacej s JRC, najlepšie v biologických vedách, životnom prostredí, resp. chémii,

| — | výborné vedomosti o dôležitých politikách Európskej únie a o generálnych riaditeľstvách, |
| --- | --- |

—

výborné vedomosti o dôležitých politikách Európskej únie a o generálnych riaditeľstvách,

| — | vynikajúce rozhodovacie, komunikačné a vyjednávacie schopnosti uplatniteľné v medziľudských vzťahoch. |
| --- | --- |

—

vynikajúce rozhodovacie, komunikačné a vyjednávacie schopnosti uplatniteľné v medziľudských vzťahoch.

Uchádzači musia:

| 1. | mať ukončené vysokoškolské vzdelanie, ktoré im umožňuje pokračovať v postgraduálnom štúdiu; |
| --- | --- |

1.

mať ukončené vysokoškolské vzdelanie, ktoré im umožňuje pokračovať v postgraduálnom štúdiu;

| 2. | mať minimálne 15-ročnú postgraduálnu odbornú prax na pozícii, kde sa vyžaduje uvedená kvalifikácia, najlepšie v oblasti súvisiacej s ich poslaním. Minimálne 5 rokov tejto odbornej praxe musí byť získaných vo vyššej riadiacej funkcii (1); |
| --- | --- |

2.

mať minimálne 15-ročnú postgraduálnu odbornú prax na pozícii, kde sa vyžaduje uvedená kvalifikácia, najlepšie v oblasti súvisiacej s ich poslaním. Minimálne 5 rokov tejto odbornej praxe musí byť získaných vo vyššej riadiacej funkcii (1);

| 3. | dokonale ovládať jeden z úradných jazykov Európskej únie a primerane ovládať ďalší z týchto úradných jazykov. (Upozorňujeme uchádzačov, že výberové konanie bude prebiehať výlučne v anglickom, francúzskom alebo nemeckom jazyku. Vzhľadom na výhodu, ktorú by tak mohli získať uchádzači s anglickým, francúzskym alebo nemeckým jazykom ako rodným jazykom, títo uchádzači budú robiť testy v jednom alebo viacerých iných jazykoch.); |
| --- | --- |

3.

dokonale ovládať jeden z úradných jazykov Európskej únie a primerane ovládať ďalší z týchto úradných jazykov. (Upozorňujeme uchádzačov, že výberové konanie bude prebiehať výlučne v anglickom, francúzskom alebo nemeckom jazyku. Vzhľadom na výhodu, ktorú by tak mohli získať uchádzači s anglickým, francúzskym alebo nemeckým jazykom ako rodným jazykom, títo uchádzači budú robiť testy v jednom alebo viacerých iných jazykoch.);

| 4. | byť občanom členského štátu Európskej únie. |
| --- | --- |

4.

byť občanom členského štátu Európskej únie.

Nezávislosť a čestné vyhlásenie o záujmoch:

Od uchádzačov sa vyžaduje, aby potvrdili svoju ochotu deklarovať záväzok konať nezávisle vo verejnom záujme a deklarovať akékoľvek záujmy, ktoré by mohli ovplyvniť ich nezávislosť.

Vymenovanie a pracovné podmienky:

Zástupcu generálneho riaditeľa vyberie a vymenuje Komisia v súlade so svojím procedurálnym postupom výberu zamestnancov a ich prijímania do služobného pomeru. Uchádzači, ktorí sa dostanú do užšieho výberu, budú Poradným výborom Komisie pre menovania a hodnotiacim centrom externých konzultantov pre nábor pozvaní na pohovor. Plat a pracovné podmienky zodpovedajú platu a podmienkam pre úradníkov stanoveným v Služobnom poriadku pre úradníkov Európskych spoločenstiev zaradených do triedy AD15. Uchádzači by mali zobrať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačné skúšobné obdobie.

Rovnosť príležitostí:

Európska únia uplatňuje politiku rovnosti príležitostí.

Postup pri podávaní prihlášky:

Toto výberové konanie bolo uverejnené súčasne s ďalšími výberovými konaniami pre úradníkov do vyšších riadiacich funkcií. Uchádzači, ktorí sa chcú zúčastniť na viacerých výberových konaniach, musia podať prihlášku osobitne pre každé výberové konanie.

Pred odoslaním prihlášky si dôkladne skontrolujte, či spĺňate všetky podmienky spôsobilosti, najmä pokiaľ ide o typ diplomu a požadovanú odbornú prax.

Ak chcete podať prihlášku, je potrebné zaregistrovať sa online na internetovej stránke http://ec.europa.eu/dgs/personnel_administration/seniormanagementvacancies/CV_Encadext/index.cfm

a postupovať podľa pokynov týkajúcich sa jednotlivých štádií výberového konania.

Za včasné podanie prihlášky online sú zodpovední samotní uchádzači (2). Dôrazne vám odporúčame, aby ste podanie prihlášky neodkladali na posledné dni. V dôsledku preťaženia internetu alebo poruchy vo vašom internetovom pripojení by sa registrácia online mohla zrušiť skôr, než ju dokončíte, a potom by ste museli celý postup zopakovať. Po uplynutí lehoty na registráciu už nebude možné podať prihlášku online. Platí všeobecné pravidlo, že oneskorené prihlášky zaslané prostredníctvom bežného e-mailu sa nebudú brať do úvahy.

Po ukončení registrácie online sa vám na monitore ukáže registračné číslo, ktoré je potrebné si poznamenať – je to referenčné číslo pre všetky záležitosti týkajúce sa vašej prihlášky. Po získaní tohto čísla je registračný postup ukončený – je to potvrdenie o tom, že sme vami vložené údaje zaregistrovali.

Ak sa vám neukáže registračné číslo, vaša prihláška nebola zaregistrovaná!

Vezmite prosím na vedomie, že musíte mať e-mailovú adresu. Táto adresa bude slúžiť na identifikáciu vašej registrácie, ako aj na zaslanie informácií o výsledku výberového konania. Akúkoľvek zmenu vašej e-mailovej adresy musíte oznámiť Komisii.

K vašej prihláške je potrebné priložiť životopis vo formáte DOC alebo PDF a vložiť online aj motivačný list (maximálne 8 000 znakov). Životopis aj motivačný list musia byť napísané v anglickom, francúzskom alebo nemeckom jazyku.

Dovoľujeme si vás upozorniť na skutočnosť, že priebeh spracovania vašej prihlášky sa nedá sledovať cez internet. O stave vašej prihlášky vás bude informovať priamo generálne riaditeľstvo, ktoré vyhlásilo výberové konanie.

Ak máte zdravotné postihnutie, ktoré vám neumožňuje zaregistrovať sa online, prihlášku (životopis a motivačný list) môžete poslať doporučeným listom
   (3)
  najneskôr v deň uzávierky registrácie, pričom rozhodujúci je dátum na poštovej pečiatke. Každá ďalšia komunikácia medzi Komisiou a vami bude prebiehať prostredníctvom pošty. V tomto prípade musíte k prihláške priložiť potvrdenie o svojom postihnutí vydané príslušným orgánom. Na samostatnom liste by ste mali uviesť aj to, aké osobitné úpravy by vám uľahčili účasť vo výberovom konaní.

Ak potrebujete ďalšie informácie a/alebo máte technické problémy, pošlite e-mail na adresu: ADMIN-MANAGEMENT-ONLINE@ec.europa.eu.

Dátum uzávierky:

Uzávierka registrácie je 20. júna 2008. Po 12.00 hod. (poludnie) bruselského času už nebude možné zaregistrovať sa online.

---

(1)  Uchádzači by mali vo svojom životopise uviesť nasledujúce údaje týkajúce sa aspoň uvedených piatich rokov, počas ktorých nadobudli prax vo vyššej riadiacej funkcii: 1. názov a náplň riadiacej funkcie; 2. počet podriadených zamestnancov; 3. výška spravovaného rozpočtu a 4. počet úrovní podriadených a nadriadených tejto riadiacej pozícii v celkovej hierarchickej štruktúre, ako aj počet zamestnancov v rovnakom postavení.

(2)  Najneskôr 20. júna 2008 do 12.00 hod. (poludnie) bruselského času.

(3)  Európska komisia, Generálne riaditeľstvo pre personál a administratívu, oddelenie Organizačná štruktúra a pracovníci manažmentu, KOM/2008/10071, MO34 5/105, B-1049 Brusel.

---